
Opozorilo 
Glede nameravane gradnje odlagališča nizko in srednje aktivnih jedrskih odpadkov na Vrbini vas opozarjam, da se lokacija nameravane gradnje verjetno nahaja na krovninskem krilu slepega Artiškega reverznega preloma. To je bilo ugotovljeno že leta 2002, prvič objavljeno v recenziranih poročilih leta 2004 (Geomatrix Consultants) in dodatno obrazloženo v znanstveni razpravi ter disertaciji (Verbič, 2005; 2008). 
Pri projektiranju objekta to dejstvo ni bilo upoštevano. 
Nerazumljivo je, da kljub javni dostopnosti vseh podatkov, ki kažejo na aktivnost slepega Artiškega reverznega preloma zahodno od Artič vse do Gorenje vasi pri Leskovcu, nihče od strokovnjakov, ki so bili od leta 2004 naprej vpeti v raziskave potresne nevarnosti na tej lokaciji, tem podatkom ni namenil nobene pozornosti. Popolnoma so jih ignorirali do leta 2015, ko sem lastnika NE Krško, GEN energijo d.o.o., opozoril na to absurdno situacijo (Verbič, 2015).  

